**Lumea în care ne căutăm sensul**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am simţit zapada vie şi norocoasă

cum se întinde ca o mare de pulbere,

ochii mei o îmbracă-n relief deluros,

o mângâie pe fulgii zdrenţuiţi

şi ţese-n copaci magia îngerilor de vată

care se joacă cu formele frigului.

Urmăresc aştrii cum se adapă din apele cerului

şi desenează soarta fiecărei fiinţe,

văd cum ne trăiesc şi ne cresc

alături de copacii lunii şi ai soarelui.

Timpul relativ, neobosit îşi pierde marginile

ca o expresie a curgerii neuniforme-n stele.

Lumea în care ne căutăm sensul

îşi încearcă nemurirea şi n-o găseşte

dar pe fiecare clipa norocoasă-l aşteaptă,

pulsul zborului spre înalt

la fel cu lacrima bătrânului duhovnic

în nevăzuta palmă a lui Dumnezeu.